En 22-årig mand blev torsdag aften påkørt på sin cykel. Han blev erklæret død på ulykkesstedet.

Flere patruljer blev torsdag aften tilkaldt til et færdselsuheld på Ugiltvej syd for Lendumvej ved Sindal. En 33-årig mandlig bilist havde påkørt en 22-årig mandlig cyklist. Cyklisten blev erklæret død på stedet. Begge parter er fra Sindal-området. En bilinspektør blev tilkaldt til at undersøge stedet. Bilisten blev desuden anholdt, og politiet skal nu tage stilling til, om han skal fremstilles i grundlovsforhør. De pårørende er underrettet.